《中秋虎丘纪胜》
明代·邹迪光

琳宫十二夜生光，车马阗骈选佛场。
水月竞邀罗绮色，栴檀都作麝兰香。
林间度曲乌栖急，石上传杯兔影凉。
金虎高坟胜游地，玉鱼银海正茫茫。

作者简介：常州府无锡人，字彦吉，号愚谷。万历二年进士。官至湖广副使。年四十，罢官。工诗画，卒年七十余。有《郁仪楼集》、《调象庵集》、《石语斋集》、《文府滑稽》。